
Pielikums
Jelgavas valstspilsētas pašvaldības
Izpilddirektores vietnieces rīkojumam ADM/2.2-10-ip/26/217
Datums skatāms laika zīmogā 

KONKURSA NOLIKUMS
Jelgavas valstspilsētas pašvaldības profesionālās ievirzes 
un interešu izglītības iestādes “Jelgavas Specializētā peldēšanas skola” 
direktora amata pretendenta atlasei

I. Vispārīgie jautājumi
1. Nolikums nosaka kārtību, kādā tiek organizēts konkurss uz Jelgavas valstspilsētas pašvaldības profesionālās ievirzes un interešu izglītības iestādes “Jelgavas Specializētā peldēšanas skola” (turpmāk – Jelgavas SPS) direktora amatu (turpmāk – konkurss), konkursa izsludināšanas un norises kārtību, kā arī pretendentu pieteikumu vērtēšanas kārtību. 
2. Konkursa mērķis ir izvēlēties atbilstošāko pretendentu Jelgavas SPS direktora amatam. 
3. Konkursa uzdevums ir izvērtēt pretendentu profesionālo kompetenci un atbilstību Jelgavas SPS direktora amatam. 
II. Konkursa komisijas izveidošana un darba organizēšana
4. Konkursa organizēšanu, norisi un pretendentu iesniegto dokumentu izvērtēšanu nodrošina ar Jelgavas valstspilsētas pašvaldības izpilddirektores rīkojumu apstiprināta Jelgavas SPS direktora amata pretendentu atlases komisija (turpmāk – Komisija). 
5. Komisijas darba organizēšana: 
5.1. Komisija konkursa pirmajā kārtā izskata iesniegto pretendentu pieteikumu atbilstību nolikumā noteiktajām prasībām un izvēlas atbilstošāko vai atbilstošākos pretendentus otrajai konkursa kārtai – darba intervijai; 
5.2. darba intervija tiek organizēta klātienē Jelgavas valstspilsētas domes telpās Lielajā ielā 11, par to iepriekš informējot pretendentu; 
5.3. darba intervijas norises laiku nosaka Komisijas priekšsēdētājs, par ko Komisijas sekretārs elektroniski paziņo tiem pretendentiem, kuri izvirzīti otrajai konkursa kārtai; 
5.4. Komisijas sēdes ir slēgtas; 
5.5. Komisijas sēdes tiek protokolētas; 
5.6. Komisija sniedz kopēju vērtējumu par katra pretendenta individuālo vērtējumu atbilstoši nolikuma prasībām. Konkursa noslēgumā tiek apkopoti katra pretendenta individuālie novērtējumi; 
5.7. par konkursā uzvarējušu pretendentu pēc visām atlases kārtām tiek uzskatīts pretendents ar augstāko novērtējumu, savukārt, ja pretendenti iegūst vienādu punktu skaitu, tiek rīkota atkārtota darba intervija; 
5.8. Komisija sagatavo konkursa norises noslēguma protokolu un sniedz priekšlikumu Jelgavas valstspilsētas pašvaldības domei lēmuma pieņemšanai par pretendenta iecelšanu amatā. 
6. Komisijas priekšsēdētājs Komisijas sēdēs ir tiesīgs pieaicināt citus izglītības jomas speciālistus ar padomdevēja tiesībām. 

III. Konkursa noteikumi
7. Sludinājumu par konkursu publicē pašvaldības oficiālajā tīmekļvietnē www.jelgava.lv, oficiālajā izdevumā "Latvijas Vēstnesis" un Nodarbinātības valsts aģentūras vakanču portālā, norādot prasības pretendentiem, galvenos pienākumus, mēnešalgu, iesniedzamos dokumentus, kā arī pieteikšanās termiņu, vietu un kontakttālruni uzziņām.
8. Pretendenti iesniedz šādus dokumentus: 
8.1. dzīves, iepriekšējo darba un profesionālās pieredzes aprakstu (CV); 
8.2. pieteikumu (pielikums Nr.1); 
8.3. apliecinājumu, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (pielikums Nr.2); 
8.4. izglītību apliecinošu dokumentu kopija (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
8.5. valsts valodas prasmes apliecības kopiju pretendentiem kuri nav ieguvuši izglītību latviešu valodā.
9. Pieteikums un tam pievienotie dokumenti jāiesniedz līdz 2026.gada 7.augusta plkst. 14:00 (ieskaitot) Jelgavas valstspilsētas pašvaldības iestādes “Centrālā pārvalde” Klientu apkalpošanas centrā Lielajā ielā 11, Jelgavā, 131.kabinetā ar norādi “Jelgavas valstspilsētas pašvaldības profesionālās ievirzes un interešu izglītības iestādes “Jelgavas Specializetā peldēšanas skola” direktora amata konkursam” vai iesūtīt elektroniski, parakstītu ar drošu elektronisko parakstu, uz e-pastu liene.kazaine@jelgava.lv , tālrunis uzziņām: 63085300.  Pēc šī termiņa iesniegtie vai iesūtītie pieteikumi netiks izskatīti. 
10. Ja noteiktajā termiņā pieteikumu nav iesniedzis neviens pretendents, tiek izsludināts jauns konkurss tādā pašā kārtībā. 

IV. Prasības pretendentiem
11. Konkursa atlases procesā vērtē pretendentu atbilstību šādām prasībām: 
11.1. izglītība saskaņā ar Ministru kabineta 2018.gada 11.septembra noteikumu Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 13.punkta prasībām; 
11.2. atbilstība Izglītības likumam un Bērnu tiesību aizsardzības likumam; 
11.3. vismaz 3 gadu pedagoģiskā darba pieredze sporta izglītības jomā un/vai sporta izglītības vadības darbā, kas iegūta pēdējo 10 gadu laikā (iestādes vadītājs vai izglītības iestādes vadītāja vietnieks, izglītības iestādes metodiķis, kura amata pienākumos ietilpst sporta pedagoģiskā procesa organizēšana un vadība, metodiskais atbalsts vai pārraudzība); 
11.4. stratēģiskais redzējums par SPS darbību un attīstību – Jelgavas valstspilsētas pašvaldības sporta izglītības jomas pārzināšana un orientēšanās esošajā situācijā sporta jomā valstī kopumā;
11.5. pieredze skolvadības darbā – izglītības iestādes vadītāja, vadītāja vietnieka amatā sporta izglītības jomā, izglītības iestādes metodiķa amatā (darba pienākumos ietilpst sporta pedagoģiskā procesa organizēšana un vadība, metodiskais atbalsts vai pārraudzība);
11.6. zināšanas un pieredze izglītības un darba tiesisko attiecību jomu reglamentējošo normatīvo aktu piemērošanā; 
11.7. zināšanas un izpratne izglītības iestāžu finansēšanas jautājumos un budžeta plānošanā; 
11.8. vadības prasmes, spēja motivēt darbiniekus un prasme strādāt komandā;
11.9. labas prasmes darbā ar informācijas un komunikācijas tehnoloģijām, digitālajiem rīkiem;
11.10. spēja argumentēt un paust viedokli, komunikācijas prasmes;
11.11. valsts valodas zināšanas augstākajā pakāpē; 
11.12. vismaz vēl vienas Eiropas Savienības oficiālās valodas zināšana profesionālajai darbībai nepieciešamajā apjomā;
11.13. vēlama B kategorijas autovadītāja apliecība.

V. Pretendentu vērtēšana
12. Komisija izskata un vērtē pretendentu pieteikumus, kuri saņemti nolikumā noteiktajā kārtībā. 
13.  Konkursa pirmajā kārtā Komisija vērtē pretendentu atbilstību izvirzītajām prasībām, atbilstoši 16. punktā noteiktajai vērtēšanas sistēmai. 
14. Uzaicina uz darba interviju pretendentus, kuri ieguvuši vislielāko punktu skaitu. 
15. Darba intervijā Komisija vērtē: 
15.1. stratēģisko redzējumu par SPS darbību un attīstību – Jelgavas valstspilsētas pašvaldības sporta izglītības jomas pārzināšana un orientēšanās esošajā situācijā sporta jomā valstī kopumā;
15.2. pieredzi skolvadības darbā – izglītības iestādes vadītāja, vadītāja vietnieka amatā sporta izglītības jomā, izglītības iestādes metodiķa amatā (darba pienākumos ietilpst sporta pedagoģiskā procesa organizēšana un vadība, metodiskais atbalsts vai pārraudzība);
15.3. zināšanas un pieredzi izglītības un darba tiesisko attiecību jomu reglamentējošo normatīvo aktu piemērošanā; 
15.4. zināšanas un izpratni izglītības iestāžu finansēšanas jautājumos un budžeta plānošanā; 
15.5. vadības prasmes, spēju motivēt darbiniekus un prasmi strādāt komandā;
15.6. spēju argumentēt un paust viedokli, komunikācijas prasmes.
16. Pirmajā konkursa kārtā Komisija vērtē pretendentu pieteikumus šādā punktu sistēmā:

	Vērtēšanas kritērijs
	Punkti

	Izglītība (maksimālais punktu skaits 5)

	Augstākā izglītība (izņemot pirmā līmeņa profesionālo augstāko izglītību) sporta pedagoģijā vai izglītības zinātnēs
	5

	Augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā
	2

	Augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst Ministru kabineta 2018.gada 11.septembra noteikumu Nr.569 “Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 21.3. apakšpunktā minēto profesionālās kompetences programmu pedagoģijā
	1

	Augstākā izglītība, ka neatbilst amata prasībām
	0

	Darba pieredze (maksimālais punktu skaits 10)

	Pieredze izglītības iestādes vadītāja, vadītāja vietnieka amatā sporta izglītības jomā 3 gadi, kas iegūta pēdējo 10 gadu laikā 
	10 

	Pieredze izglītības iestādes metodiķa amatā (darba pienākumos ietilpst sporta pedagoģiskā procesa organizēšana un vadība, metodiskais atbalsts vai pārraudzība) 3 gadi, kas iegūta pēdējo 10 gadu laikā 
	8 

	Pieredze citā skolvadības amatā sporta izglītības jomā	
	3

	Nav pieredzes skolvadības darbā 
	0 

	Datora lietošanas prasmes (Microsoft dokumentu apstrādes programmas, Interneta lietotnes) (maksimālais punktu skaits - 2)
	

	Tiek lietotas ikdienas darbā brīvi 
	2

	Tiek lietota tikai daļa no minētajām
	1

	Angļu valodas zināšanas atbilstoši Eiropas vienotā valodu prasmes līmeņa noteikšanas sistēmai (maksimāli punktu skaits 1)
	

	Angļu valodas zināšanas vismaz B1 līmenī
	1

	Nav Eiropas Savienības oficiālās valodas zināšanas profesionālajai darbībai nepieciešamajā apjomā
	0

	Maksimāli iespējamais punktu skaits pirmajā kārtā 
	18



17. Otrajā konkursa kārtā – darba intervijā, Komisija vērtē pretendentu šādā punktu sistēmā:
	Vērtēšanas kritērijs
	Punkti

	Stratēģiskais redzējums par SPS darbību un attīstību – Jelgavas valstspilsētas pašvaldības sporta izglītības jomas pārzināšana un orientēšanās esošajā situācijā sporta jomā valstī kopumā (maksimālais punktu skaits – 15)
	

	Pretendents demonstrē dziļu un vispusīgu redzējumu 
	15

	Pretendents demonstrē pietiekami kompetentu redzējumu
	10

	Pretendents demonstrē virspusēju redzējumu 
	0

	Zināšanas un pieredze izglītības un darba tiesisko attiecību jomu reglamentējošo normatīvo aktu piemērošanā (maksimālais punktu skaits – 4)
	

	Pretendents demonstrē dziļas un vispusīgas zināšanas un pieredzi
	4

	Pretendents demonstrē pietiekamas zināšanas un pieredzi
	2

	Pretendents demonstrē virspusējas zināšanas un nepietiekamu pieredzi
	0

	Zināšanas un izpratne izglītības iestāžu finansēšanas jautājumos un budžeta plānošanā (maksimālais punktu skaits – 2)
	

	Pretendents demonstrē amata veikšanai pietiekamas zināšanas un izpratni
	2

	Pretendents demonstrē amata veikšanai nepietiekamas zināšanas un  izpratni
	0

	Vadības prasmes, motivējot iestādes darbiniekus kopīgu mērķu sasniegšanai, profesionālo kompetenču attīstīšanai (maksimālais punktu skaits - 1)
	

	Komisiju pārliecināja pretendenta sniegtās atbildes
	1

	Komisiju nepārliecināja pretendenta sniegtās atbildes
	0

	Spēja argumentēt un paust viedokli, komunikācijas prasmes (maksimālais punktu skaits - 1) 
	

	Intervijas laikā pretendents sniedz argumentētas atbildes uz uzdotajiem jautājumiem, prot strukturēti paust savu viedokli, ir vērsts uz komunikāciju
	1

	Intervijas laikā pretendents pārsvarā nesniedz argumentētas atbildes uz uzdotajiem jautājumiem, paustais viedoklis nav tieši mērķēts uzdotā jautājuma saturā
	0

	Maksimāli iespējamais punktu skaits otrajā kārtā 
	23



18. Katrs Komisijas loceklis individuāli vērtē katru pretendentu pēc nolikuma 17.punkta nosacījumiem un ieraksta vērtējumu pretendenta izvērtēšanas lapā, apliecinot to ar parakstu. 
19. Komisija lēmumu par pretendenta atbilstību pieņem, pamatojoties uz otrajā konkursa kārtā katra pretendenta individuālajā novērtējumā iegūto vidējo punktu skaitu, kuru aprēķina sasummējot visu konkursa Komisijas locekļu individuālo vērtējumu un izdalot to ar konkursa otrajā kārtā piedalījušos Komisijas locekļu skaitu. 
20. Komisija pieņem lēmumu bez pretendentu klātbūtnes un par rezultātiem paziņo katram pretendentam elektroniski 5 (piecu) darba dienu laikā pēc Komisijas lēmuma pieņemšanas.
21. Ja nevienu no pretendentiem neatzīst par atbilstošu vakantajam Jelgavas SPS direktora amatam, Komisija ir tiesīga pieņemt lēmumu par konkursa slēgšanu bez rezultāta un izsludināt jaunu konkursu. 


Pašvaldības izpilddirektores vietniece      					  L.Daugaviete                                                                              






[bookmark: _Hlk5002485]Pielikums Nr.1
Konkursa nolikumam
uz Jelgavas valstspilsētas pašvaldības profesionālās ievirzes 
un interešu izglītības iestādes “Jelgavas Specializētā peldēšanas skola” 
direktora amatu

Pretendenta 
uz Jelgavas valstspilsētas pašvaldības profesionālās ievirzes
un interešu izglītības iestādes “Jelgavas Specializētā peldēšanas skola”
direktora amatu 

pieteikums
Informācija par pretendentu:
	vārds, uzvārds 
	

	tālruņa numurs
	

	elektroniskā pasta adrese
	


Darba pieredze:
	Laika periods
	Darba vieta un ieņemamais amats
	Galvenie darba pienākumi 
 (līdz 500 rakstzīmēm (bez tukšumzīmēm) katrā)

	
	
	

	
	
	

	
	
	

	
	
	


Motivācija:
	Motivācija pieteikties Jelgavas valstspilsētas pašvaldības profesionālās ievirzes un interešu izglītības iestādes “Jelgavas Specializētā peldēšanas skola” direktora amatam (līdz 1500 rakstzīmēm (bez tukšumzīmēm)):

	


Stratēģiskais redzējums:
	Atbilstoši Jelgavas valstspilsētas izglītības ekosistēmas attīstības stratēģijai 2026.–2034. gadam, valsts izglītības attīstības pamatnostādnēm un Sporta politikas pamatnostādnēm 2022.–2027. gadam definējiet Jelgavas valstspilsētas pašvaldības profesionālās ievirzes un interešu izglītības iestādes “Jelgavas Specializētā peldēšanas skola” stratēģisko vīziju un vērtības nākamajiem 3 gadiem (līdz 1500 rakstzīmēm (bez tukšumzīmēm)):

	




	Kādi, jūsuprāt, būs lielākie izaicinājumi sporta izglītības iestādes direktora amatā (līdz 1200 rakstzīmēm (bez tukšumzīmēm)):

	


Jūsu redzējums par sporta pedagoģiskā procesa organizēšanu un vadīšanu (līdz 1200 rakstzīmēm (bez tukšumzīmēm)):
	Efektīva un kvalitatīva sporta pedagoģiskā procesa mērķtiecīga vadīšana Jelgavas valstspilsētas pašvaldības profesionālās ievirzes un interešu izglītības iestādē “Jelgavas Specializētā peldēšanas skola”. Spēja veikt uzdevumus arvien labāk, izvirzīt mērķus, kas nav viegli sasniedzami un mērķtiecīgi strādāt pie tiem, lai tos sasniegtu. 

	







Jūsu redzējums par komandas vadīšanu, darbinieku motivēšanu un kompetenču pilnveidošanu (līdz 1200 rakstzīmēm (bez tukšumzīmēm)):
	Vēlme un spēja uzņemties līdera loma, organizēt komandas darbu, lai nodrošinātu mērķu sasniegšanu. Spēja veidot pozitīvas attiecības starp komandas dalībniekiem, rūpēties par komandu un motivēt to kopējo mērķu sasniegšanai. Darbinieku attīstības veicināšanu, nodrošinot atbalstošu vidi darbinieku motivācijas stiprināšanai, snieguma pilnveidošanai un profesionālās izaugsmes veicināšanai.

	







Novērtējiet savu profesionālo kompetenci (atzīmēt atbilstošo variantu):
	
	Pamat-zināšanas par procesu
	Esmu piedalījusies/ piedalījies procesā
	Esmu vadījusi/vadījis   procesu

	darba attiecību nodibināšana, izbeigšana un grozīšana izglītības iestādē
	
	
	

	darbinieku piesaiste un atlase

	
	
	

	darbinieku darba snieguma/izpildes novērtēšana izglītības iestādē
	
	
	

	organizācijas vērtības – to noteikšana, skaidrošana un iedzīvināšana 
	
	
	

	ilgtermiņa un mācību gada mērķu izvirzīšana izglītības iestādei
	
	
	

	konfliktu risināšanu starp izglītojamo, izglītojamā pārstāvi vai pedagogu 
	
	
	

	finanšu un resursu pārvaldība izglītības iestādē

	
	
	

	profesionālās ievirzes sporta izglītības programmu  īstenošana
	
	
	

	administratīvi  saimniecisko jautājumu risināšana izglītības iestādē
	
	
	

	sociālo tīklu (Facebook u.c.) lietošana izglītības iestādes komunikācijā 
	
	
	


Aprakstiet savu veiksmīgāko pieredzi pedagoģiskajā darbā  (līdz 500 rakstzīmēm  (bez tukšumzīmēm) katrā)
	Komunikācijas, sadarbības ar izglītojamajiem un viņu likumiskajiem pārstāvjiem veidošana

	

	Jūsu loma un veiktās darbības, metodes pedagoģiskā  procesa pilnveidošanai 

	

	Sadarbības ar pedagogiem veidošana un atbalsta sniegšana

	

	Jūsu ieguldījums rezultatīvai darbinieku iesaistei kāda izglītības iestādes mērķa, svarīga uzdevuma sasniegšanā

	

	Jūsu atbalsts un veiktās darbības kādas veiksmīgas un izglītības iestādei svarīgas darbinieku iniciatīvas īstenošanai.

	



Pretendenta paraksts   _________________________

Datums 		_________________________



Pielikums Nr.2
Konkursa nolikumam
uz Jelgavas valstspilsētas pašvaldības profesionālās ievirzes 
un interešu izglītības iestādes “Jelgavas Specializētā peldēšanas skola” 
direktora amatu



APLIECINĀJUMS

Jelgavā, ____.____.2026.

Es,	apliecinu, ka uz mani neattiecas
(vārds, uzvārds, personas kods)

Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.
(paraksts)


